Hej alle

Som del af vores IT-sikkerhedstræning har vi besluttet at afholde simulerede phishingkampagner i samarbejde med CyberPilot, det danske IT-sikkerhedsfirma, som vi også samarbejder med ifm. vores Awareness-træning.

Formålet med de simulerede phishingangreb er at evaluere på vores reaktionsevne i disse situationer og finde ud af, hvor vi kan blive bedre.

Det betyder, at vi i løbet af den næste tid vil køre en phishingkampagne, som vil komme på et vilkårligt tidspunkt til alle medarbejdere.

**Vi kommer til at måle på følgende:**

* Hvor mange, der åbner phishingmailsne
* Hvor mange, der klikker på linket
* Hvor mange, der indsender data

Vi indsamler IKKE passwords, så hvis man skulle falde I, er der ingen skade sket. Meningen med øvelsen er ikke at hænge nogen ud, men at gøre jer opmærksomme på, hvordan I kan opdage phishingmails samt hvordan I skal håndtere dette i tilfælde af et ægte phishingangreb.

Vi håber, at I vil se det som en sjov øvelse, der kan give jer indsigt i, hvordan forskellige phishingangreb kan se ud og hvordan man kan opdage dem.

Skulle der være spørgsmål til øvelsen, så kontakt XXXXXXX.

Vi glæder os til at se, hvordan vi klarer os. Og husk, at vi gør dette for at blive endnu bedre sammen.